Hun var varaordfører i Overhalla fra 2003 til 2007. Hun var innvalgt i Nord-Trøndelag fylkesting fra 2007 og frem til sammenslåingen av Nord- og Sør-Trøndelag i 2018, men satt hele perioden i fylkesrådet, først som fylkesråd for videregående opplæring fra 2007 til 2013, deretter som Nord-Trøndelags fylkesrådsleder. Etter fylkessammenslåingen, som hun var pådriver for, ble hun leder i Arbeiderpartiets fylkestingsgruppe og leder i Trøndelag Arbeiderparti.